《听竹轩》
明代·郑真

苍雪纷飞白昼阴，乾坤清气觉萧森。秋风环佩湘江杳，夜月笙萧嶰谷深。

欹枕不成蝴蝶梦，挥毫长叶凤凰吟。老来亦欲依泉石，与子同观太古心。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。